*Projekts*

LATVIJAS REPUBLIKAS MINISTRU KABINETS

2016.gada \_\_\_\_\_\_\_\_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr.\_\_\_ \_­­­­­­­­­\_ .§)

**Kārtība, kādā nodod lietošanā vai apgrūtina valstij piederošo vai piekrītošo zemi publiskās lietošanas dzelzceļa infrastruktūras zemes nodalījuma joslā**

Izdoti saskaņā ar Dzelzceļa likuma

15.panta otrodaļu

1. Noteikumi nosaka kārtību, kādā nodod lietošanā vai apgrūtina ar servitūtiem būvju, tajā skaitā virszemes vai pazemes ārējo inženiertīklu, būvniecībai vai citas saimnieciskās darbības veikšanai valstij piederošo vai piekrītošo zemi publiskās lietošanas dzelzceļa infrastruktūras zemes nodalījuma joslā (turpmāk – zeme).

2. Dzelzceļa likuma 6.pantā minētais valsts publiskās lietošanas dzelzceļa infrastruktūras pārvaldītājs (turpmāk – pārvaldītājs) zemi iznomā Ministru kabineta 2007.gada 30.oktobra noteikumos Nr.735 “Noteikumi par publiskas personas zemes nomu” noteiktā kārtībā, ja šie noteikumi nenosaka citu kārtību.

3. Zemes nomas maksu nosaka, pusēm savstarpēji vienojoties, bet ne mazāku, kādu paredz citi normatīvie akti valstij piederošās vai piekrītošās zemes iznomāšanas gadījumos.

4. Zemes nomas līgumā paredz, ka Pārvaldītājam ir tiesības, rakstiski informējot nomnieku līgumā noteiktajā termiņā, kas nav īsāks par 14 dienām un garāks par 30 dienām, vienpusēji atkāpties no nomas līguma, neatlīdzinot nomnieka zaudējumus, kas saistīti ar līguma pirmstermiņa izbeigšanu, kā arī nomnieka taisītos izdevumus, ja nomnieks:

4.1. pasliktina zemes stāvokli vai ar savu darbību nodara bojājumus zemē izvietotajai dzelzceļa infrastruktūrai, vai zemi piesārņo mehāniski vai ķīmiski, kā rezultātā zemei nepieciešama rekultivācija;

4.2. vairāk nekā mēnesi nemaksā pārvaldītājam nomas maksu vai papildus tai normatīvajos aktos noteiktos nodokļus;

4.3. bez pārvaldītāja iepriekšējas rakstiskas piekrišanas nodod zemi izmantošanai, tostarp apakšnomā, trešajām personām;

4.4. nepilda zemes izmantošanas nosacījumus vai neizmanto zemi atbilstoši līguma mērķim;

4.5. veic patvaļīgo būvniecību zemē vai bez saskaņošanas ar pārvaldītāju veic citas nesaskaņotas darbības zemē;

4.6. pēc atkārtota brīdinājuma nepilda citus pienākumus, kas noteikti līgumā.

5. Zemes nomas līgumā paredz, ka Pārvaldītājam ir tiesības, 90 dienas iepriekš rakstiski informējot, vienpusēji atkāpties no līguma, neatlīdzinot nomniekam zaudējumus, kas saistīti ar līguma pirmstermiņa izbeigšanu, ja zeme nepieciešama dzelzceļa infrastruktūras attīstībai, pārvaldītājam darbības nodrošināšanai vai valstij normatīvajos aktos noteikto publisko funkciju veikšanai.

6. Zemes nomas līgumā paredz, ka, izbeidzoties nomas līgumam, nomniekam ir pienākums par saviem līdzekļiem nojaukt nomas līguma laikā uzbūvētās būves un atbrīvot zemi no nomniekam piederošā kustamā īpašuma, ja puses nevienojas citādi. Visa kustamā manta, kas atradīsies uz zemes pēc nomas līguma izbeigšanās, uzskatāma par atmestu atbilstoši Civillikuma 941.pantam, un tiks uzskatīts, ka nomnieks tieši izteicis vēlmi atteikties no tiesībām uz mantu.

7. Šo noteikumu 4., 5. un 6.punkts neattiecas uz piespiedu zemes nomas tiesiskajām attiecībām.

8. Pārvaldītājs var nodot zemi bezatlīdzības lietošanā valsts pārvaldes funkciju veikšanai vai pašvaldības funkciju īstenošanai, kā arī gadījumos, kad tas ir atļauts Publiskas personas finanšu līdzekļu un mantas izšķērdēšanas novēršanas likumā vai citos normatīvajos aktos, ja tas netraucē dzelzceļa infrastruktūras attīstībai vai pārvaldītāja darbības nodrošināšanai.

9. Pārvaldītājs var nodot zemi energoapgādes komersantu objektu, elektronisko sakaru tīklu un centralizētās ūdensapgādes vai centralizētās kanalizācijas sistēmas vai tās daļas ierīkošanai, būvniecībai un ekspluatācijai,noslēdzot attiecīgi Enerģētikas likumā, Elektronisko sakaru likumā vai Ūdenssaimniecības pakalpojumu likumā paredzētajos gadījumos starp pusēm līgumu par zemes lietošanas tiesību aprobežošanu,ja tas netraucē dzelzceļa infrastruktūras attīstībai vai pārvaldītāja darbības nodrošināšanai.

10. Energoapgādes komersants, elektronisko sakaru komersants un ūdenssaimniecības pakalpojumu sniedzējs maksāattiecīgi Enerģētikas likumā, Elektronisko sakaru likumā vai Ūdenssaimniecības pakalpojumu likumā paredzētajos gadījumospārvaldītājam par zemes lietošanas tiesību aprobežošanu vienreizēju atlīdzību, kuru nosaka, pusēm savstarpēji vienojoties vai to aprēķinot atbilstoši normatīvajiem aktiem par šādas atlīdzības noteikšanu.

11. Apgrūtinātās zemes platību, par kuru aprēķināma vienreizēja atlīdzība, nosaka, pamatojoties uz energoapgādes komersanta objektu, elektronisko sakaru tīkla un centralizētās ūdensapgādes vai centralizētās kanalizācijas sistēmas vai tās daļas attiecīgo novietojuma plānu, kas izstrādāts atbilstoši būvnormatīvu noteiktajām prasībām, un Aizsargjoslas likumā noteiktajiem aizsargjoslu platumiem. Lietošanā nodoto zemes platību iezīmē minētajā plānā.

12. Līgumā par zemes lietošanas tiesību aprobežošanu paredz, ka šo noteikumu 9.punktā minēto inženierbūvi pārvieto par inženierbūves īpašnieka vai tiesiskā valdītāja līdzekļiem, ja zeme nepieciešama dzelzceļa infrastruktūras attīstībai, pārvaldītāja darbības nodrošināšanai vai normatīvajos aktos noteikto publisko funkciju veikšanai.

**13.** Pārvaldītājs var apgrūtināt zemi ar servitūtiem par labu citām personām vai to īpašumam, lai veiktu būvju,tajā skaitāvirszemes vai pazemes ārējo inženiertīklu, būvniecību vai citu saimniecisko darbību, ja tas netraucē dzelzceļa infrastruktūras attīstībai vai pārvaldītāja darbības nodrošināšanai.

**14.** Servitūtus nodibina pārvaldītājs uz līguma pamata.

**15.** Līgumā par servitūta nodibināšanu paredz, ka servitūtu ieraksta zemesgrāmatā par servitūta lietotāja līdzekļiem.

**16.** Līgumā par servitūta nodibināšanu paredz, ka servitūts izbeidzas, ja zeme ir nepieciešama dzelzceļa infrastruktūras attīstībai, pārvaldītājam darbības nodrošināšanai vai normatīvajos aktos noteikto publisko funkciju veikšana vai Civillikumā noteiktajā kārtībā.

**17.** Līdz šo noteikumu spēkā stāšanās dienai noslēgtie zemes nomas līgumi ir spēkā līdz to termiņa beigām un šos noteikumus tiem nepiemēro.

Ministru prezidents M.Kučinskis

Satiksmes ministrs U.Augulis

Iesniedzējs: Satiksmes ministrs U.Augulis

Vīza: valsts sekretārs K.Ozoliņš

07.04.2017 10:20

762

Juris Zālītis

67028373, juris.zalitis@sam.gov.lv